cyanic-selkie/wikianc huggingface dataset:
মনোরোগ বিজ্ঞান
বিংশ শতকের দ্বিতীয়ার্ধ
ওষুধ আবিষ্কার হওয়ার পর থেকে মানসিক রোগের কারণ নির্ণয়ের জন্য একটি নতুন পথের সন্ধান পাওয়া যায়। সেটি হচ্ছে, ওষুধটি কোন শারীরতন্ত্রে কীভাবে কাজ করে তার অধ্যয়ন করা। এই পদ্ধতির দ্বারা কয়েকটি মানসিক রোগে যে মস্তিষ্কের ভিতর নিউরোট্রান্সমিটারের কার্যপ্রণালীতে অসংগতির জন্যই মানসিক রোগ হয় তা জানা গেছে। কিন্তু এই অসংগতি কি এবং কীভাবে হয়, তার সঠিক ব্যাখ্যা এখনো পর্যন্ত দেওয়া যায়নি। মানসিক রোগ চিকিৎসার কার্যকরী ওষুধ আবিষ্কার হওয়ার পর থেকে মানসিক রোগ সম্পর্কে এক নতুন ধ্যান-ধারণা আরম্ভ হয়। এমিল ক্রেপেলিন-এ অগ্রণী ভূমিকায় 'মস্তিষ্কের বিকার' ধারণাটির পুনর্জন্ম হয় এবং বর্তমানের মনোরোগ বিজ্ঞান এই ধারণাতেই উদ্বুদ্ধ; অর্থাৎ মানসিক রোগসমূহ মস্তিষ্কে ঘটা কিছু জৈবিক প্রক্রিয়ার ফল। সেইজন্য এই ধারণাকে 'জৈবিক মনোরোগবিজ্ঞান'(Biological Psychiatry) বলা হয়ে থাকে।
কিন্তু সমস্ত মানসিক রোগের ক্ষেত্রে জৈবিক কারণ এখনো পূর্ণরূপে আবিষ্কার হয়নি। অন্যদিকে পরীক্ষা-নিরীক্ষা থেকে একটি কথা জানা গিয়েছিল যে, সকল জৈবিক প্রক্রিয়ার জন্যই মানসিক রোগ না হতেও পারে। মানসিক রোগের কারণের মধ্যে চারপাশের পরিবেশ, বংশগতি, এমনকি সমাজ ও শিক্ষারও প্রভাব থাকতে দেখা যায়। সেইসব বর্তমান সমস্ত রোগের ক্ষেত্রে 'জৈব-মনো-সামাজিক নমুনা' (Biopsychosocial Model) প্রয়োগ করা হয়। ১৯৭৫ সালে '[জর্জ এঞ্জেল]'-এর (George L.Angel) প্রবর্তন করা এই মতবাদ অনুসারে, যেকোনো রোগের লক্ষণ ও তার চিকিৎসার সাথে তিনটে ধারণা একসাথে নিহিত হয়ে থাকে। 'রোগের জৈবিক কারণ', 'রোগে ভুগতে থাকা ব্যক্তির মানসিক ধারণা' ও 'সমাজটির রোগ ও রোগীর প্রতি পোষণ করা ধারণা', এই তিনটি বস্তুও রোগটির লক্ষণ ও চিকিৎসার সেই অসুখটি নির্ণয় করে। সেইসব রোগের উপশমের জন্য ওষুধ দেওয়ার বাইরেও চিকিৎসককে রোগীর মানসিক, সামাজিক, আধ্যাত্মিক ধ্যান-ধারণার প্রতিও দৃষ্টি রাখা দরকার। বর্তমান মানসিক রোগ চিকিৎসার ক্ষেত্রে এই তিনটি কারকের উপর কাজ করার প্রয়াস করা হয়।
মানসিক রোগ
মানসিক রোগ বলেলে সাধারণতে মস্তিষ্কের বিকার ঘটে অদ্ভুত আচরণ করাটিকে ধরে নেওয়া হয়, যদিও এটি আসলে মানসিক রোগের একটি ছোট অংশ। সংজ্ঞা অনুসারে, মানসিক রোগ হল যেকোনো এমন অসুখ যার জন্য একজন ব্যক্তির দৈনন্দিন কাজ-কর্মে হানি ঘটে অসুখ হয়, এবং সেই অসুখসমূহ অন্য কোনো রোগ, বা দ্রব্যের প্রয়োগ, বা পরিস্থিতির দ্বারা ব্যাখ্যা করা যায় না।
এই সংজ্ঞা অনুসারে, একজন মানুষের আচার-ব্যবহারে হওয়া পরিবর্তন, চিন্তা-চর্চায় হওয়া পরিবর্তন, তাঁর অনু্ভূতিতে হওয়া পরিবর্তন, অতি মাত্রায় নেশাযুক্ত দ্রব্য ব্যবহার করা, বুদ্ধি ও স্মৃতি-শক্তির হীনতা, কিছু শারীরিক লক্ষণ যাকে অন্যান্য রোগের দরুন ব্যাখ্যা করতে যায় না, ইত্যাদি বহু ধরনের মানসিক রোগ দেখা দিতে পারে। কিন্তু মানসিক রোগ সনাক্তকরণের জন্য উপর্যুক্ত দৈনন্দিন জীবনের অসুখ হওয়াটি প্রয়োজনীয়। খাদ্যাভাসের পরিবর্তন, যৌন সমস্যা, মানসিক দৃঢ়তার অভাব, ইত্যাদিও মানসিক রোগের লক্ষণ হতে পারে।
মানসিক রোগের শ্রেণী বিভাগ
এমিল ক্রেপেলিন প্রথম মানসিক রোগের শ্রেণীবিভাজন আরম্ভ করেন। তিনি এর জন্য রোগের লক্ষণ ও দৈর্ঘ্যের (রোগটি কতদিন ধরে চলতে থাকে) উপর ভিত্তি করেছিলেন। তিনি মূলত মানসিক রোগকে দুটি ভাগে ভাগ করেছিলেন- 'সাইকোসিস' ও 'নিউরোসিস'। যেসব রোগে মানুষজন নিজেই বুঝতে পারে যে সে কোনও একটি মানসিক অসুখে ভুগছে, সেগুলিকে বলা হয়--'নিউরোসিস' এবং যেসব রোগে রোগী নিজের মানসিক অবস্থাকে বুঝতে পারে ননা, সেগুলিকে 'সাইকোসিস' বলে। উদাহরণস্বরূপ, 'মানসিক অশান্তি' (tension), 'বিষাদগ্রস্ততা' (Depression) একটি 'নিউরোসিস'। কারণ এই দুটিতে ভুক্তভোগী নিজেই বুঝতে পারে যে তাঁর মানসিক জগতে একটি অসুখ হচ্ছে। অন্যদিকে 'স্কিজোফ্রেনিয়া' (Schizophrenia) রোগে মানুষজন অদ্ভুত আচরণ করে, কিন্তু তাঁরা নিজে বুঝতে পারে না যে তাঁরা কোন্ অসুখে ভুগছে। এইসব রোগসমূহকে 'সাইকোসিস' বলা হয়। এখনো পর্যন্ত 'সাইকোসিস' বা 'নিউরোসিস' বিভাজনকে তেমন গুরুত্ব দিয়ে নেওয়া হয়নি। কারণ দেখা গেছে যে, এসব মানসিক অবস্থা বুঝতে পারা বা না পারা অন্য বহু কারকের উপর নির্ভর করে। যেমন, একটি সমাজে প্রচলিত নীতি-নিয়মের ভিত্তিতে রোগটিকে মানুষ অন্যান্য ধরণেও ব্যাখ্যা করতে পারে। যেমন, ভারতীয় উপমহাদেশে অনেক মানসিক রোগকে অপদেবতার কাণ্ড বলে ভাবা হয়। সেইসব মানুষজন নিজেও এমন হলে সেটিকে মানসিক অসুখ না বলে বহিরাগত শক্তির দরুন হওয়া বলে ভেবে নেওয়া হয়।
মানসিক রোগের আন্তর্জাতিক শ্রেণীবিভাগ
বিশ্ব স্বাস্থ্য সংস্থার প্রবর্তন করা 'রোগের আন্তর্জাতিক শ্রেণীবিভাজন'-এর (ICD: International Classification of Diseases) দশম সংস্করণের নিয়মাবলীতে মানসিক রোগসমূহকে 'F' অধ্যায়ে রাখা হয়েছে। আমেরিকা যুক্তরাষ্ট্রের 'আমেরিকান সাইকিয়াট্রিস্ট এসোসিয়েসন'-এ প্রবর্তন করা DSM (Diagnostic and Statistical Manual for classification of mental illness)-এর চতুর্দশ সংষ্করণ মানসিক রোগ শ্রেণীবিভাজনের অন্য একটা বহুল ব্যবহৃত শ্রেণী বিভাজনের নিয়ম।
এই নিয়ম অনুসারে মানসিক রোগসমূহকে লক্ষণ ও 'দৈর্ঘ্য'র (রোগটি কতদূর প্রসারিত) উপর ভিত্তি করে ভাগ করা হয়েছে।
--'রোগের আন্তর্জাতিক শ্রেণীবিভাজন'-এর (ICD: International Classification of Diseases) দশম সংস্করণ অনুসারে মানসিক রোগের শ্রেণী বিভাজন—এই সংষ্করণে মানসিক রোগসমূহকে পঞ্চম অধ্যায়, 'F'-র অধীনে রাখা হয়েছে।
F00* -- আলৎসহাইমারের রোগের কারণে হওয়া চিত্তভ্রংশ (Dementia in Alzheimer's disease), F02* -- অন্য অধ্যায়ে উল্লেখিত রোগের ফলে হওয়া চিত্তভ্রংশ (Dementia in other diseases classified elsewhere)
মানসিক রোগসমূহর ব্যাপ্তি
বিশ্ব স্বাস্থ্য সংস্থার পরিসংখ্যান অনুসারে, প্রতি ৪ জনের ভিতর একজন মানুষ কোনো একটি মানসিক রোগের শিকার হয়। উন্নত ও উন্নয়নশীল দেশ মিলিয়ে ৪৫ কোটি মানুষ বর্তমানে মানসিক রোগে ভুগছেন। তার ১৫ কোটি ৪০ লাখ 'বিষাদগ্রস্ততা', ২ কোটি ৫০ লাখ 'সিজোফ্রেনিয়া', ৯ কোটি ১০ লাখ মদব্যবহারজনিত রোগ এবং ১ কোটি ৫০ লাখ অন্যান্য নেশাযুক্ত দ্রব্যজনিত রোগে ভুগছেন। এই পরিসংখ্যান মতে, মানসিক রোগের প্রাদুর্ভাব ডায়াবেটিস, কর্কট রোগ ও হৃদযন্ত্রের রোগেও বেশি। মানসিক রোগসমূহে গোটা পৃথিবীতে সর্বাধিক প্রাদুর্ভূত রোগের তালিকার প্রথম দশটি স্থানের ভিতর পাঁচটিই অধিকার করে আছে। আমেরিকা যুক্তরাষ্ট্র, কানাডা ও পশ্চিম ইউরোপে সর্বাধিক প্রাদুর্ভূত রোগী হল মানসিক রোগ।
মানসিক রোগ যেকোনো মানুষের ক্ষেত্রে দেখা দিতে পারে। বয়স, লিঙ্গ, উপার্জনে তারতম্য, ধর্ম-বিশ্বাস ইত্যাদি ভেদে সমস্ত লোকই মানসিক রোগে আক্রান্ত হতে পারে।
এদের মধ্যে বেশি প্রাদুর্ভাব থাকা মানসিক রোগ কয়টি হচ্ছে বিষাদগ্রস্ততা, সিজোফ্রেনিয়া, মানসিক চাপজনিত সমস্যা ও নেশাযুক্ত দ্রব্যর ব্যবহার।
মানসিক রোগ থেকে হওয়া ক্ষতি
সমগ্র পৃথিবীতে প্রতিদিন গড়ে ৩০০০ ব্যক্তির মৃত্যুর কারণ আত্মহত্যা। প্রতিটি সফল আত্মহত্যার বিপরীতে ২০ টা অসফল আত্মহত্যার প্রচেষ্টা থাকে। উন্নত দেশে বিগত পাঁচ দশকে আত্মহত্যার হার ৬০% বৃদ্ধি পেয়েছে। এই ধরনের আত্মহত্যা ১৫ - ৩৪ বছর বয়স্ক ব্যক্তির মৃত্যুর ৩ নং কারণ। বর্তমানে বৃদ্ধদের আত্মহত্যার হারও বৃদ্ধি পেয়েছে।
মানসিক রোগের কারণে অর্থনৈতিক ক্ষতিও অনেক বেশি হয়ে থাকে। মানসিক রোগের জন্য একজন ব্যক্তির কর্মকুশলতায় এবং সামাজিক ও পারিবারিক জীবনে অশান্তির আবির্ভাব ঘটে। এইভাবে অর্থহানি হওয়া ছাড়াও মানসিক রোগের চিকিৎসাও খরচসাপেক্ষ। আমেরিকা যুক্তরাষ্ট্রে মানসিক রোগের চিকিৎসার নামে প্রতি বছরে ব্যয় হয় ১৫০০০ কোটি ডলার।
মানসিক রোগ রোগীকে মানসিক ভাবে পঙ্গু করে ফেলতে পারে। একটি দেশের গৃহহীন নাগরিকদের বৃদ্ধি, নেশাযুক্ত দ্রব্যর সরবরাহ, ইত্যাদি বিভিন্ন দিকে নেতিবাচক প্রভাব সৃষ্টি করে। এমন ক্ষতি সংখ্যা হিসাবে প্রকাশ করা সহজ নয় যদিও এমন ক্ষতির পরিমাণ প্রভূত পরিমাণের হয় বলে মনে করা হচ্ছে।
মানসিক রোগের কারণ
বিগত দশকে মানসিক রোগ চিকিৎসা বিজ্ঞানে যথেষ্ট পরিমাণে গবেষণা হয়েছে এবং তার দরুন নতুন নতুন তথ্য বেরিয়ে এসেছে। কিন্তু এর পরেও, এখনো মানসিক রোগ কি কারণে হয়, তার সম্পূর্ণ সঠিক ব্যাখ্যা দেওয়া যায়নি। অবশ্য কয়েকটি কারণের কথা বেরিয়ে এসেছে। এমন কারক সমূহ নিচে আলোচনা করা হল। মনে রাখবেন যে, এতে সামগ্রিকভাবে মানসিক রোগের কারণর বিষয়ে আলোচনা করা হচ্ছে। কিন্তু যেহেতু মানসিক রোগ বিভিন্ন প্রকারের হয়ে থাকে, তাই এই আলোচনা বিশেষ রোগের বিষয়ে ভিন্ন ভিন্ন হতে পারে।
প্রকৃতি বনাম প্রতিপালন (nature vs. nurture)
বিভিন্ন সময়ে মানসিক রোগের কারণ সম্বন্ধে বিভিন্ন মত সামনে আনা হচ্ছে। এই সমগ্র কারণকে মূলতঃ প্রকৃতি ও প্রতিপালন সম্বন্ধীয় বিবাদ বলে আলোচনা করতে পারি। 'প্রকৃতি' মতবাদ অনুসারে মানসিক রোগ প্রাকৃতিক ঘটনার ফলে হয়। যেমন বংশগতির ফলে, কোনো জীবাণুর আক্রমণে, বা পরিবেশের অসমতার ফলে। অন্যদিকে, 'প্রতিপালন' মতবাদ অনুসারে, মানসিক রোগের মূল কারণ হচ্ছে, বিকাশের সময়ে (মূলত শৈশবে) একজন ব্যক্তির লাভ করা প্রতিপালনের গুণাগুণের উপর, যেমন রোগীর বাবা-মা কি পরিবেশে ব্যক্তিটিকে ছোট থেকে বড়ো করেছিলেন।
এই বিবাদের নিষ্পত্তির জন্য অনেক মানসিক রোগগ্রস্ত সন্তানের উপর গবেষণা চালানো হয়েছে। বিশেষত রোগগ্রস্ত সন্তান, যার জিনের ক্রম এক কিন্তু কোন্ কারণে আলাদা আলাদা (তুলে নেওয়া হয়েছে) বাবা-মায়ের কাছে প্রতিপালন হচ্ছে, তেমন রোগগ্রস্ত সন্তানের উপর। এমন গবেষণার থেকে দেখা গেছে যে, প্রকৃতি ও প্রতিপালন দুটিই মানসিক রোগের কারণ হতে পারে, এবং তাতে আগ্রহজনক ফলাফল দেখা গিয়েছিল যে আসলে প্রকৃতি ও প্রতিপালন দুটিই কোঠামাফিক হয়নি। আসলে প্রকৃতি প্রতিপালনকে প্রভাবান্বিত করতে পারে এবং এর ঠিক উল্টোটিও হওয়া সম্ভব।
মানসিক রোগের কারক সমূহ
কয়েকটি মানসিক রোগের ক্ষেত্রে দেখা গেছে যে এই রোগ বংশগতি অনুসারে দেখা দিতে পারে। অবশ্য মানসিক রোগ বংশগতির সহজ নিয়ম যেমন, Autosomal dominant ও Autosomal recessive মেনে চলে না। বরং মানসিক রোগ সৃষ্টিকারী 'জিন' (gene) সমূহ কয়েকটি জিনের সাথে মিলিতত হয়ে কাজ করতে পারে। বংশগতি বিজ্ঞানের polygenetic principle, epigentic principle ইত্যাদি মানসিক রোগের ক্ষেত্রে অধিক প্রযোজ্য। এটি বাবা-মায়ের থাকলেই যে সন্তানেরও এই রোগ হবে তা বলা যায় না।
কিছু মানসিক রোগ (যেমন, সিজোফ্রেনিয়া)-র ক্ষেত্রে দেখা যায় যে একটি বিশেষ ঋতুতে জন্ম হওয়া ব্যক্তির এই রোগ বেশি হয়। তার একটি কারণ হতে পারে, সেই ঋতুতে প্রাদুর্ভাব ঘটিত কোনো জীবাণুর (ভাইরাস) সংক্রমণের জন্য সেই মানুষের মস্তিষ্কের বিকাশে কোনো বাধার সৃষ্টি হতে পারে, যার জন্য ভবিষ্যতে এই রোগ দেখা দিতে পারে।
কিছু হরমোনের অসংগতির ফলে ব্যক্তির ব্যবহারে পরিবর্তন হয়। উদাহরণস্বরূপ, থাইরয়েড গ্রন্থির অধিক ক্রিয়ার ফলে আক্রান্ত মানুষজন অত্যধিক মানসিক চাপে ভুগতে পারে, থাইরক্সিন প্রয়োজনের তুলনায় কম ক্ষরণ হলে রোগীর বিষাদগ্রস্ততার [depression] লক্ষণ দেখা যায়। অন্যদিকে অধিক টেস্টোস্টেরন হরমোন ব্যক্তিটিকে বেশি আক্রমণাত্মক করে তুলতে পারে। সেইসব মানসিক রোগের ক্ষেত্রে হরমোনের ভূমিকাও এড়িয়ে যাওয়া যায় না।
মস্তিষ্কে থাকা গঠনমূলক(structural) বিকৃতির জন্যও মানসিক রোগের লক্ষণ দেখা দিতে পারে। 'স্ট্রোক' (মস্তিষ্ক থেকে রক্তপ্রবাহ বন্ধ হওয়া বা মস্তিষ্কের ভিতর রক্তবাহী ধমনী ফাটার ফলে মস্তিষ্কের কোষে শক্তি না থাকা অবস্থা) হওয়ার পরে আক্রান্ত স্থানের উপর নির্ভর করে মানসিক রোগের লক্ষণ দেখা দিতে পারে। সেইসব মস্তিষ্কের গাঠনিক বা কার্য্যপ্রণালীতে আসা যেকোনো অসুখের জন্য মানসিক রোগ হতে পারে।
মানসিক রোগের কারণ সমূহের বিষয়ে বিভিন্ন মনস্তাত্ত্বিক ব্যাখ্যাও আছে। মনস্তাত্ত্বিক ব্যাখ্যা সমূহের মূল নীতি এই যে, বিকাশকালে বাবা-মা এবং পরিবেশের প্রভাবে ব্যক্তিটির চিন্তা-চর্চা, আবেগ-অনুভূতি নিয়ন্ত্রণের ক্ষমতা ইত্যাদিতে তারতম্য আসে, যা ব্যক্তির ব্যবহার নিয়ন্ত্রণ করে। ক্রমে বিকাশকালের পরিস্থিতি মানসিক রোগের কারণ হতে পারে।
মানসিক রোগের স্নায়ুগত ব্যাখ্যা
মানসিক রোগের কারণ সম্বন্ধে বিভিন্ন মত থাকলেও, কিছু মানসিক রোগে কেমন ধরনের স্নায়বিক পরিবর্তন হয়, তা বুঝতে পারা গেছে। মস্তিষ্কের কাজের জন্য স্নায়ুতন্ত্রের একটি ছোট একক 'স্নায়ুকোষ' (নিউরোন (neuron))-এ হওয়া পরিবর্তনসমূহ কম-বেশি পরিমাণে বোধগম্য হচ্ছে। এই সম্বন্ধে এখনো গবেষণা চলছে যদিও, কয়েকটি নির্ভরযোগ্য তথ্য নিচে সংযোজিত করা হল।
মস্তিষ্ক একটি আন্তর্জালের (network) মাধ্যমে কাজ করে। প্রতিটি স্নায়ুকোষ অন্য স্নায়ুকোষের সাথে আন্তর্জালের সংলগ্ন হয়ে থাকে এবং একটি স্নায়ুকোষে হওয়া পরিবর্তন অন্য স্নায়ুকোষের ক্রিয়ার পরিবর্তন করতে পারে। একটি স্নায়ুকোষ থেকে অন্য একটি স্নায়ুকোষ পর্যন্ত তথ্যের সরবরাহ হয় দুটি স্নায়ুকোষ জোড়া লাগার স্থানে, এই স্থানকে সাইন্যাপস্ বলা হয়। সাইন্যাপস্-এ আগে উল্লিখিত নিউরোট্রান্সমিটারগুলি থাকে। এই নিউরোট্রান্সমিটারগুলিকেই তথ্যের সরবরাহ করে। মানসিক রোগের স্নায়বিক ব্যাখ্যা এই নিউরোট্রান্সমিটারের গবেষণা করেই পাওয়া গেছে।
কেটেকোলামিন (catecholamines) গোত্রের অন্তর্গত ডোপামিন একটি নিউরোট্রান্সমিটার। ডোপামিনের বৃদ্ধি স্কিজোফ্রেনিয়া নামক মানসিক রোগের সৃষ্টি করে। অন্য কারণ থাকলেও এসব বৃদ্ধির জন্যই হয় বলে এতটা জোর দিয়ে বলা হয় হয়। তবুও প্রারম্ভিক পর্য্যায়ের জন্য ডোপামিনের বৃদ্ধিই যে স্কিজোফ্রেনিয়া রোগের সৃষ্টি করে তা বলা যেতে পারে। এই ব্যাখ্যার স্বপক্ষে দেখানো যায় যে, স্কিজোফ্রেনিয়ায় ব্যবহৃত রাসায়নিকসমূহ মস্তিষ্কের ডোপামিনের মাত্রা কমিয়ে দিয়ে রোগের লক্ষণ কম করতে পারে। নেশাযুক্ত দ্রব্যর ব্যবহার সম্বন্ধীয় রোগে ডোপামিনের প্রভাব লক্ষ্য করা গেছে।
বিষাদগ্রস্ততা ও মানসিক চাপজনিত রোগে (depression and anxiety disorders) এই দুটি নিউরোট্রান্সমিটারে হওয়া পরিবর্তন লক্ষ্য করা গেছে।
বিষাদগ্রস্ততা ও মানসিক চাপ জনিত রোগে এই নিউরোট্রান্সমিটার টিকে
পার্থক্য হতে দেখা গেছে। আজকাল সবরকম ব্যবহৃত বিসাদগ্রস্ততার ওষুধ মস্তিষ্কে সেরোটোনিনের মাত্রা বাড়িয়ে রোগের লক্ষণ নিয়ন্ত্রণ করে।
মানসিক রোগের লক্ষণ
মানসিক রোগের লক্ষণ বিভিন্ন ধরনের হতে পারে। লক্ষণসমূ্হকে নিচে দেওয়া ধরণে আলোচনা করা যেতে পারে:
কিছু মানসিক রোগে রোগীর মনে অমূলক চিন্তা আসতে পারে, যাকে পরিস্থিতি অনুযায়ী ব্যাখ্যা করা যায় না। এমন চিন্তার ভ্রান্তি বিভিন্ন ধরনের হতে পারে। যেমন, চিন্তার সংগতি না হওয়া, একটি ভুল চিন্তা মনে আসা ও সেইটিকে সত্যি বলে মেনে নেওয়া, মনে অমূলক চিন্তা আসতে থাকা ও সেই চিন্তার অমূলকতা জেনেও মন থেকে দূরীভূত করতে না পারা।
কয়েকটি উদাহরণ: অহেতুক সন্দেহবাতিকতা, যেমন কারো কোনো অপকার করা, কোনো রোগীকে অনুসরণ করে থাকা বলে ভাবা, পত্নী বা স্বামী অন্যের সাথে সম্বন্ধ স্থাপন করা বলে ভুল ভাবা, নিজের চিন্তা অন্য মানুষ জানতে পরে বলে ভাবা, কোনো শক্তি রোগীকে অনবরত নিয়ন্ত্রণ করে বলে ভাবা, একটি বিষয় বলতে আরম্ভ করে অন্য বিষয়ে চলে যাওয়া, কথার মধ্যে রয়ে যাওয়া ইত্যাদি।
আমরা ইন্দ্রিয়ের মাধ্যমে বাইরের পৃথিবীর খবরাখবর রাখি এবং সেই মর্মেই আমাদের ব্যবহারের পরিবর্তন হয়ে থাকে। যেকোনো উৎসের খবর আমাদের ইন্দ্রিয় দ্বারা পাওয়াকে সংবেদ বা sensation বলা হয়। একটি সংবেদ আমাদের মস্তিষ্ক বিশ্লেষন করে ব্যাখ্যা করার পরে আমি বুঝতে পারি তার অর্থ কি, সেই প্রক্রিয়াটিকে বিভ্রম বা perception বলা হয়।
কিছু মানসিক রোগে রোগী উৎস না জেনেই কিছু বিভ্রম বা perception অনুভব করে। যেমন, কোনো কিছু কোন্ দিকে থাকা, বা গন্ধ পাওয়া, বা কোনো কিছুর দেখা পাওয়া ইত্যাদি। একে হ্যালুসিনেশন (hallucination) বলা হয়।
সাধারণ মানুষ পরিস্থিতি সাপেক্ষে বিভিন্ন আবেগ অনুভব করে। কিন্তু কোনও একটা আবেগ মানুষ অনবরত অনুভব করতে পারে। যেমন বিষাদগ্রস্ততা, বা অতি মাত্রায় আনন্দ অনুভব করা, বা মানসিক চাপ অনুভব করা।
কয়েকটি মানসিক রোগের বিষয়ে সংক্ষিপ্ত আলোচনা
প্রথমত আমি যে রোগের কথায় সেটার নাম হল ডিপ্রেশন ।আমরা সবারই কোন না কোন সময় মন খারাপ হয় আবার ঠিক হয়ে যায়। কিন্তু যদি কারও দু-সপ্তাহের বেশি সময় ধরে বিষন্নতা চলতে থাকে তখন ধরতে হয় ডিপ্রেশেন রোগ হয়েছে । এই রোগের লক্ষণ সাধারণত ব্যাক্তিসত্তার উপর নির্ভর করে। যেমন সাধারণ অবস্থা থেকে চুড়ান্ত পযায়ে থাকতে পারে। জীবনের উদ্দম্যের অভাব, আত্মবিশ্বাসের অভাব, ক্ষুদা কম বা বেশি, ঘুম কম বা বেশি, আত্মহত্যার প্রবণতা ইত্যাদি। আর কারণ বলতে গেলে একে তিনভাগে ভাগ করা যায় ১) শরীরবৃত্তিয় ২) মনস্তাতিক কারণ ৩) সামাজিক কারণ।
এই রোগের উন্নত চিকিৎসা সম্ভব কিন্তু অনেক ক্ষেত্রেই দেখা যায় রোগী চিকিৎসার বাইরে থাকে এবং দু:খজনক ভাবে শেষ পরিনতি আত্মহত্যার পথ বেছে নেয়।
 এখন আমি যে রোগটা নিয়ে আলোচনা করবো তার নাম অবসেসিভ কম্পালসিভ ডিসওর্ডার এই রোগ একধরনের উদ্দেগজনক বিশৃঙ্খলা বলা চলে। এই ধরনের রোগীর মনে বিভিন্ন অর্থহীন চিন্তা বারবার ঘুরে আসে। রোগী বুঝে যে তার চিন্তাগুলি অর্থহীন এবং সে যথা সম্ভব তা দূর করার চেষ্টা করে। কিন্তু শেষ পযন্ত তার চিন্তাগুলি তার মন দখল করে। অর্থাৎ কোন বদ্ধধারণার বশবর্তী হওয়াকে অবসেশন। আর ঠিক একই ভাবে কোন উদ্ভট বা অর্থহীন কাজ করাকে বলে কম্পালশন। যেমন এই ধরনের রোগীরা বারবার হাত ধোয় ,স্নান করে, কোন কাজ করলে বারবার দেখবে তা ঠিকই হয়েছে কিনা যেমন বারবার দেখবে সে দরজা লাগিয়েছে কিনা। বা টাকা গুনতে দেয়া হল বারবার দেখবে টাকা গুনা হয়েছে কিনা।এই সব রোগীরা সাধারণত খুতখুতে স্বভাবের হয় এবং তাদের আত্মবিশ্বাসের অভাব থাকে।
এই রোগ ও ঔষধ এবং থেরাপীর মাধ্যমে সারানো সম্ভব কিন্ত সাধারণত সামাজিক এবং পারিবারিক সচেতনতার অভাবে রোগী চিকিৎসার বাইরে থাকে। সাধারণত এইসব রোগীদের বলতে শুনি লোকটির স্বভাব খারাপ।
এই রোগের কারণ বলতে গেলে বিভিন্ন মত আছে তার মধ্যে সাধারণত শৈশবে অতিরিক্ত কড়া নিয়ম মানবার ফলে এইসব রোগ দেখা যায়। তাছাড়া আমাদের মস্তিষ্কের যেসব অংশ আমাদের চিন্তাধারা এবং আবেগ নিয়ন্ত্রণ করে সেইসব অঞ্চলের বিশৃংখলার ফলে এই রোগ হয়।
 অ্যাংজাইটি ডিসওর্ডার এইরোগের রোগীরা সবসময় একটা অপ্রীতিকর কিছূ ঘটার ভয়, ফলে মানসিক চাপ এবং তার ফলে নানারকম শারীরিক উপসর্গ দেখা দেয় অ্যাংজাইটি অনেক মনরোগে থাকতে পারে তবে এই রোগে প্রধান লক্ষণই হল আতঙ্ক।
কারণ বলতে গেলে কিছূটা জিনেটিক আর শৈশবে কোন ভীষণ ভয়ংকর অভিজ্ঞতা শিশুদের মনে চিরস্থায়ী আতঙ্কের কারণ হয়ে দাড়ায়।
চিকিৎসার ক্ষেত্রে ঔষধ ও সাইকোথেরাপী বিশেষ কায্যর্করী।
 হিষ্টিরিয়া এইরোগে রোগী বিভিন্ন রোগ তার নিজের সুবিধায় সৃষ্টি করে কিন্তু অবচতেনভাবে ইচ্ছাকৃতভাবে নয়।
কারণ বলতে গেলে বংশগত কারণ বড় নয় আসল হল পরিবেশ। যারা ছোটবেলায় শৈশবে অতি মাত্রায় আদর দেওয়া হয়। এবং যাদের অতি আদরের ফলে বাস্তব থেকে দূরে রাখা হয় তাদের পরবর্তী সময়ে কঠিন বাস্তবের সম্মুখীন হওয়ার ফলে অচেতন ভাবে হিষ্টিরিয়ার লক্ষণ দেখা দেয়। লক্ষণ বলতে গেলে যে কোন রোগের লক্ষণ থাকতে পারে। যেমন হঠাৎ অন্ধতা, বধিরতা, মাথাব্যাথা, মানসিক অবসাদ, ফিট, বাকরোধ।
এইরোগেও সাইকোথেরাপীর পাশাপাশি মেডিসিন ব্যবহার করতে হয়।
 সিজোফ্রেনিয়া এইরোগকে মোটামোটী উন্মাদ অবস্থা বলা চলে। এইরোগে সাধারণত রোগীর চিন্তা শক্তি কমে আসে। রোগীর বিভিন্ন ভ্রান্ত ধারণা জন্মায়। যেমন কেউ তাকে পাছে ছুরি মারছে। রোগী কানের কাছে বিভিন্ন ভ্রান্ত শব্দ শুনতে পায়। এই রোগের সমস্যা হল রোগী বুঝতে পারে না সে যে একজন রোগী।
সুচিকিৎসায় রোগী প্রায় স্বাভাবিক জীবন যাপন করতে পারে। কিন্তু মেডিসিন দির্ঘ্যদিন চালিয়ে যেতে হয়। রোগের লক্ষণ কমে এলে সাইকোথেরাপী বিশেষ কায্যর্কর হয়।
 সাইকো সোমাটিক ডিসওর্ডার এর অর্থ দীর্ঘদিন ধরে মানসিক সমস্যা ও চাপের ফলে দেহে প্রকৃতই রোগের উদ্ভব হয়। এগুলোকেই বলে সাইকো সোমাটিক ডিসওর্ডার।
তাছাড়া ও আছে আরো বিভিন্ন মানসিক ব্যাধি যা সঠিক চিকিৎসায় একজন মানুষের স্বাভাবিক জীবন ফিরিয়ে দেওয়া সম্ভব। আমি আজ পযন্ত কোন রোগীকে দেখিনি তুক-তাক বা সাধুবাবা -পীরবাবার মাধ্যমে ভাল হতে। যখন তুকতাকের মাধ্যমে রোগী ভাল হয় না তখন ঔ ধুর্ত বাবাদের বলতে শুনি কোন শয়তানের শক্ত থাবা রোগীর উপর পড়েছে এবং তাকে সুস্থ করা সম্ভব নয়।
সবশেষে বলব অন্ধবিশ্বাসের বশবর্তী না হয়ে রোগীকে সঠিক চিকিৎসা করান। সেই সঙ্গে প্রয়োজন সামাজিক চেতনা, দাম্পত্য সম্পর্কের সঠিক মূল্যায়ণ, ছেলেমেয়েকে সঠিক বাতাবরনে গড়ে তোলা। যেমন অতিরিক্ত শাসন বা অতিরিক্ত স্নেহ শিশুদের মানসিক বিকাশের ক্ষেত্রে প্রধান অন্তরায়। স্কুল স্তর থেকেই শারিরীক স্বাস্থ্যের পাশাপাশি মানসিক স্বাস্থ্যের পাঠ্যক্রম চালু করা। আমি আবারও বলছি চিকিৎসা বিজ্ঞানের অন্যান্য শাখার মত মানসিক চিকিৎসা ও উন্নতস্তরে পৌছেঁ গেছে। আর কোন রোগীকে পাগল আখ্যা না দিয়ে দূরে সরিয়ে রাখবেন না। সুস্থ মানসিক চেতনাই সুস্থ সমাজ গঠনের হাতিয়ার।
মানসিক রোগের চিকিৎসা পদ্ধতি
বর্তমান মানসিক রোগের জন্য মূলত দুটি চিকিৎসা পদ্ধতি ব্যবহার করা হয়। ওষুধ ও অন্যান্য জৈবিক চিকিৎসা (biological therapy) ও মনস্তাত্ত্বিক চিকিৎসা (psychotherapy)।
মানসিক রোগের জন্য বহুল ভাবে ওষুধের ব্যবহার করা হয়। অন্যান্য রোগের মতোই নিয়মিত ভাবে রোগীকে ওষুধ সেবন করতে হয়। কিছু অবস্থায় বৈদ্যুতিক পদ্ধতিতে রোগীর মস্তিষ্কে মৃগীর সৃষ্টি করে সুফল পাওয়া যায়। এই পদ্ধতিকে ECT (Electroconvulsive Therapy) বলা হয়। এর বাইরেও চুম্বকীয় ক্ষেত্র দ্বারা মস্তিষ্ককে শিহরিত করেও চিকিৎসা করা হয়।
মনস্তাত্ত্বিক চিকিৎসা: কিছু মানসিক রোগে মনস্তাত্ত্বিক চিকিৎসা ব্যবহার করা হয়। মনস্তাত্ত্বিক চিকিৎসা পদ্ধতিতে রোগীর সাথে মনস্তত্ত্ববিদ (psychotherapist) আলোচনা করেন, এবং সেইসাথে রোগের লক্ষণ নিয়ন্ত্রণের জন্য বিভিন্ন কৌশল অবলম্বন করা হয়। মনস্তাত্ত্বিক চিকিৎসা কয়েক প্রকারের আছে। রোগ অনুসারে এই চিকিৎসা পদ্ধতির আলাদা আলাদা ধরন প্রয়োগ করা হয়।
রবার্ট ডোপেল
জর্জ রবার্ট ডোপেল(৩ ডিসেম্বর ১৮৯৫-২ ডিসেম্বর ১৯৬২) একজন জার্মান আণবিক পদার্থবিজ্ঞানী ছিলেন। তিনি "ফার্স্ট উরানেভিন" (প্রথম ইউরেনিয়াম) নামক একটি সংঘের সদস্য ছিলেন। একটি টেকসই নিউক্লীয় বিক্রিয়ার সম্ভাব্যতা সম্পর্কে জানতে ১৯৩৯ সালের এপ্রিলে জার্মান সরকারের শিক্ষা মন্ত্রণালয়ের(রাইখসার্জিমিনিস্টেরিয়াম) উদ্যোগে আয়োজিত একটি সভা থেকে এই সংঘের সৃষ্টি হয়। লাইপজিগ বিশ্ববিদ্যালয়ে তিনি ভের্নার হাইজেনবের্গের অধীনে কাজ করেছেন। তিনি ভারী পানিতে দ্রবীভূত ইউরেনিয়াম অক্সাইডের গোলীয় স্তরের উপর পরীক্ষা-নিরীক্ষা করেন। তিনি জার্মান পারমাণবিক অস্ত্র প্রকল্পে অবদান রেখেছেন। ১৯৪৫ সালে তিনি সোভিয়েত ইউনিয়নে পারমাণবিক বোমা নির্মাণ প্রকল্পে কাজ করেন। তিনি ১৯৫৭ সালে জার্মানি প্রত্যাবর্তন করেন ও বর্তমান থুরিঙ্গিয়া প্রদেশের ইলমেনাউ প্রযুক্তি বিশ্ববিদ্যালয়ের ফলিত পদার্থবিজ্ঞান বিভাগের পরিচালক পদে নিযুক্ত হন।
প্রারম্ভিক জীবন
ডোপেল নিউস্টাড শহরে জন্মগ্রহণ করেন। ১৯১৯-১৯২৪ সালে তিনি লাইপজিগ বিশ্ববিদ্যালয়, ফ্রেডরিখ শিলার বিশ্ববিদ্যালয় ও লুডভিগ ম্যাক্সিমিলিয়ান ইউনিভার্সিটি অব মিউনিখে পড়াশোনা করেন। শেষোক্ত বিশ্ববিদ্যালয় থেকে ভিলহেল্ম ভেইনের অধীনে ১৯২৪ সালে ডোপেল পিএইচডি ডিগ্রি লাভ করেন।
জার্মানিতে
ডক্টরেট ডিগ্রি লাভের পর ডোপেল গটিঙেন বিশ্ববিদ্যালয়ে রবার্ট ডব্লিউ পোহলের শিক্ষণ সহকারী পদে নিযুক্ত হন। মিউনিখের পশ্চিমে অবস্থিত রুডলফ ফ্রেইহার্ন ফন হার্শ জু প্লানেগের ব্যক্তিগত বিজ্ঞানাগারে তিনি পদার্থবিজ্ঞানে নোবেলজয়ী ইয়োহানেস স্টার্কের সাথে অ্যানোড রশ্মি নিয়ে কাজ করেন।
১৯২৯ সালে তিনি উর্জবুর্গের জুলিয়াস-ম্যাক্সিমিলিয়ান বিশ্ববিদ্যালয়ে শিক্ষণ সহকারী পদে নিযুক্ত হন। ১৯৩২ সালে তিনি সেখানকার জ্যেষ্ঠ শিক্ষক পদে নিযুক্ত হন।
১৯৩৯ সালের ২২ এপ্রিল জর্জ জুস নিউক্লীয় বিক্রিয়কে ইউরেনামের ব্যবহার সম্পর্কে উইলিয়াম হানলে-র গবেষণা উপস্থাপনা শুনেন। অতঃপর জুস ও হানলে জার্মান শিক্ষা মন্ত্রণালয়ের ভিলহেল্ম ড্যানকে ইউরেনিয়ামের সম্ভাব্য সামরিক ব্যবহার সম্পর্কে অবহিত করেন। সাত দিন পরে, একদল বিজ্ঞানী মন্ত্রণালয়ে টেকসই নিউক্লীয় শৃঙ্খল বিক্রিয়া সম্পর্কে অবহিত করেন। এটিই প্রথম উরানভেরিন বা ইউরেনিয়াম ক্লাব নামে পরিচিত। এর সদস্য ছিলেন- ওয়ালথার বোথে, ভিলহেল্ম হানলে, রবার্ট ডোপেল, হান্স গাইগার,উলফগ্যাং জেটনার, গারহার্ড হফম্যান ও জর্জ জুস। জুস, হানলে ও তাদের সহকর্মী রাইনহোল্ড মানকফ অনানুষ্ঠানিকভাবে কাজ শুরু করেন। সামরিক প্রশিক্ষণের জন্য তাদের ডাকা হলে ১৯৩৯ সালের আগস্টে তাদের কাজ স্থগিত রাখতে হয়।
সেনাবাহিনীর সমরাস্ত্র কার্যালয় রাইখ গবেষণা কাউন্সিলকে নিজেদের আওতাভুক্ত করার পর দ্বিতীয়বার উরানভেরিন শুরু হয়। এভাবে জার্মানির পারমাণবিক অস্ত্র প্রকল্পের সূচনা হয়। ১৬ সেপ্টেম্বর ১৯৩৯-এ দ্বিতীয় উরানভেরিনের প্রথম সভা আয়োজিত হয়। দ্বিতীয়বার আরেকটি সভা আয়োজিত হয়, যেখানে নতুন করে ক্লাউস ক্লুসিয়াস, কার্ল ফ্রেডরিখ ফন ভিজসাকার, ভের্নার হাইজেনবের্গ ও ডোপেল যোগদান করেন।
১৯৪০ সালের আগস্টে ডোপেল আর তার স্ত্রী ক্লারা নিউক্লীয় বিক্রিয়কে ভারী পানি ব্যবহারের উপযোগিতা প্রমাণ করেন। ক্লারা শুরুতে আইন নিয়ে পড়াশোনা করেন ও ১৯৩৩ সাল পর্যন্ত আইনজীবী হিসেবে কাজ করেন। ১৯৩৪ সাথে ডোপেলের সাথে বিয়ের পর তিনি পদার্থবিজ্ঞান নিয়ে গবেষণা করেন এবং বিনা বেতনে লাইপজিগে চাকরি করেন। দ্বিতীয় বিশ্বযুদ্ধের সময় বিমান হামলার ফলে তাদের গবেষণা প্রতিষ্ঠান ধ্বংস হয়ে যায়।
পরবর্তীতে সোভিয়েতদের নির্দেশে তিনি তাদের পারমাণবিক বোমা প্রকল্পে কাজ করেন। তিনি মস্কোয় ভারী পানি উৎপাদন নিয়ে লেভ ভোলমারের সাথে কাজ করেন। ১৯৫২ সালে তিনি ওরোনেশ বিশ্ববিদ্যালয়ে পদার্থবিজ্ঞানের নিয়মিত অধ্যাপক হিসেবে নিযুক্ত হন।
১৯৫৭ সালে তিনি পূর্ব জার্মানি ফিরে আসেন। ১৯৮২ সালে ইলমেনাউ শহরে রবার্ট ডোপেল মৃত্যুবরণ করেন।
চিবা প্রশাসনিক অঞ্চল
চিবা প্রশাসনিক অঞ্চল (千葉県? চিবা কেন্‌) হল জাপানের বৃহত্তম দ্বীপ হোনশুর কান্তোও অঞ্চলের পূর্ব উপকূলে অবস্থিত একটি প্রশাসনিক অঞ্চল। বৃহত্তর টোকিও মহানগর এলাকার মধ্যে চিবাকে ধরা হয়, আর ভূমিরূপগতভাবে এর অধিকাংশই বোওসোও উপদ্বীপের মধ্যে পড়ে। এর রাজধানী চিবা নগর।
আদিম যুগ
চিবা প্রশাসনিক অঞ্চলে প্রাগৈতিহাসিক কাল থেকে মানুষের বসতি আছে। জোমোন যুগের নিদর্শন গোটা চিবা থেকেই পাওয়া গেছে। জাপানে বৃহত্তম এঁটো শামুক-ঝিনুকের খোলার পাহাড় এখানেই পাওয়া গেছে, যা থেকে বোঝা যায় এক বর্ধিষ্ণু অধিবাসী গোষ্ঠীর কথা, যারা খাদ্যের জন্য নিকটস্থ সমুদ্রের উপর নির্ভর করত। চিবায় অনেকগুলো কোফুন সমাধিক্ষেত্রও আছে; সবচেয়ে বড়টি টোকিও উপসাগরের কাছে ফুৎৎসুতে।
আসুকা ও নারা যুগ
আসুকা যুগে (৫৩৮-৭১০ খ্রিঃ) ৬৪৫ খ্রিঃ তাইকা সংস্কারের সময় আঞ্চলিক শাসনপ্রণালীতে রদবদল ঘটে। পূর্বতন ফুসা প্রদেশ, যা আজকের চিবা ও ইবারাকি প্রশাসনিক অঞ্চলের সিংহভাগ জুড়ে ছিল, তা উত্তরে শিমোওসা বা শিমোফুসা ও দক্ষিণে কাযুসা প্রদেশে বিভক্ত হয়ে যায়। ৭১৮ খ্রিঃ কাযুসা থেকে দক্ষিণের আওয়া প্রদেশ পৃথক হয়। এই অবস্থায় প্রদেশগুলি মেইজি পুনর্গঠন পর্যন্ত বহাল থাকে।
হেইআন যুগ
নারা ও হেইয়ান যুগে রাজসভা ক্রমে প্রদেশগুলির উপর দৃঢ়তর কর্তৃত্ব প্রতিষ্ঠা করে। কিয়োতোর কাছে পূর্বোক্ত তিনটি প্রদেশের সমৃদ্ধ কৃষি ও অন্যান্য সামগ্রী করের গুরুত্বপূর্ণ উৎস হয়ে ওঠে। তিনটি প্রদেশ জুড়ে অনেকগুলি শোওয়েন সামন্ত খামার বানান হয়। হেইয়ান যুগের পরবর্তীকালে অবশ্য স্থানীয় কোকুশি শাসকরা কিয়োতোর নিয়ন্ত্রণ অস্বীকার করতে আরম্ভ করেন। চিবা পরিবার সাম্রাজ্যের শাসন থেকে বেরিয়ে গিয়ে কামাকুরা শোগুনতন্ত্র প্রতিষ্ঠায় অন্যতম মূল ভূমিকা নেন।
আধুনিক যুগ
১৮৭৩ খ্রিঃ ১৫ই জুন কিসারাযু ও ইন্‌বা প্রশাসনিক অঞ্চলের সংযুক্তির মাধ্যমে চিবা প্রশাসনিক অঞ্চল স্থাপিত হয়। ১৯২৩ এর বৃহৎ কান্তোও ভূমিকম্পে বিশেষত বোওসোও উপদ্বীপে প্রচুর ক্ষয়ক্ষতি হয় এবং ১৩০০ নাগরিকের মৃত্যু ঘটে। ফুনাবাশি, ইচিকাওয়া ও অন্য কয়েকটি জায়গায় ভূমিকম্পের পর কোরীয় ও অন্যান্য জাতিগত সংখ্যালঘুদের উপর হিংসার ঘটনা ঘটে।
২০১১ তোওহোকু ভূমিকম্প ও সুনামি
২০১১ এর ১১ই মার্চ বৃহৎ তোওহোকু ভূমিকম্প চিবা প্রশাসনিক অঞ্চলের ব্যাপক ক্ষতিসাধন করে। ইচিহারার তেল শোধনাগারের তরল পেট্রোলিয়াম গ্যাসের ট্যাঙ্কে আগুন লাগে এবং ট্যাঙ্কগুলি ১০ দিন ধরে জ্বলেছিল। সমুদ্র বুজিয়ে বানানো কৃত্রিম ভূভাগে মাটির তরলায়নের ফলে চিবার উত্তর ও পশ্চিম অংশে বিশেষত আবাসন প্রকল্পগুলিতে ক্ষয়ক্ষতি হয়। অধিকন্তু ফুকুশিমা দাই-ইচির নিকটস্থ বলে পরিবেশে তেজস্ক্রিয়তাও বেড়ে যায়। এই ব্যাপক দুর্যোগের পর চিবার জনসংখ্যা ১৯২০ খ্রিষ্টাব্দের পর প্রথম বার হ্রাস পায়।
ভূগোল
চিবা প্রশাসনিক অঞ্চলের উত্তরে ইবারাকি প্রশাসনিক অঞ্চল ও তোনে নদী, পশ্চিমে এদো নদীর পাড়ে টোকিও ও সাইতামা প্রশাসনিক অঞ্চল, দক্ষিণে টোকিও উপসাগর ও পূর্বে প্রশান্ত মহাসাগর। চিবার অধিকাংশ বোওসোও উপদ্বীপের অন্তর্গত। উপদ্বীপটি উর্বর ও সমতল; এখানে ধান চাষ হয়। স্থানীয় ভাষায় সমভূমিটির অতি উর্বর পূর্বাঞ্চল কুজুকুরি সমভূমি নামে পরিচিত।
ঐতিহাসিক বার্ষিকীর তালিকা
এটি ঐতিহাসিক বার্ষিকীর একটি সংক্ষিপ্ত তালিকা।
রুনা খান
রুনা খান হলেন একজন বাংলাদেশী অভিনেত্রী। টেলিভিশন নাটকে অভিনয়ের মধ্য দিয়ে তার কর্মজীবন শুরু হয়। তিনি হালদা (২০১৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করেন। এছাড়া তিনি গহীন বালুচর (২০১৭) ও ছিটকিনি (২০১৭) ছবিতে অভিনয় করে প্রশংসিত হয়েছেন। ছিটকিনি ছবিতে তার কাজের জন্য তিনি শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার অর্জন করেন।
প্রারম্ভিক জীবন
রুনা খান টাঙ্গাইলের সখীপুরে জন্মগ্রহণ করেন। শৈশব কাটে টাঙ্গাইল শহরে। ১৯৯৮ সালে তিনি ঢাকা আসেন। তার পিতা ফরহাদ খান ছিলেন একজন সরকারি চাকুরিজীবী। মা আনোয়ারা খান। খান তার পিতামাতার জ্যেষ্ঠ সন্তান। তার স্বামীর নাম এষণ ওয়াহিদ। তাদের একমাত্র কন্যার নাম রাজেশ্বরী। তিনি টাঙ্গাইলের একটি স্কুল থেকে মাধ্যমিক ও উচ্চমাধ্যমিক পাশ করে ইডেন কলেজ থেকে অনার্স ও মাস্টার্স শেষ করেন।
কর্মজীবন
২০১৬ সালে নাগরিক নাট্য সম্প্রদায়ের নাম গোত্রহীন মঞ্চনাটকের মঞ্চায়নে তিনি অপি করিমের স্থলাভিষিক্ত হন। পাকিস্তানি লেখক সাদাত হাসান মান্টোর তিনটি ছোটগল্প অবলম্বনে নাটকটির চিত্রনাট্য রচনা ও নির্দেশনা দিয়েছেন ঊষা গাঙ্গুলী। এছাড়া তিনি আসাদুজ্জামান নূর নির্দেশিত নাগরিক নাট্য সম্প্রদায়ের দেওয়ান গাজীর কিসসা মঞ্চনাটকে অভিনয় করেন।
রুনা খান সংগ্রাম, দহন, গোলাম সোহরাব দোদুল নির্দেশিত সংসার, সোহেল আরমান নির্দেশিত জলরঙ, আবু হায়াৎ মাহমুদ নির্দেশিত বৃষ্টিদের বাড়ি, অনিমেষ আইচ নির্দেশিত বুবুনের সাত সতের, বিইউ শুভ নির্দেশিত লাইফ ইন অ্যা মেট্রো, রায়হান খানের প্রেসিডেন্ট সিরাজ-উদ-দৌলা এবং সাত ঘর এক উঠান টেলিভিশন ধারাবাহিকগুলোতে অভিনয় করেন।
তিনি বদরুল আনাম সৌদ পরিচালিত গহীন বালুচর (২০১৬) চলচ্চিত্রে শামীমা চরিত্রে অভিনয় করেন। তিনি ২০১৭ সালে আহত পাখির গান টেলিভিশন নাটকে অভিনয়ের জন্য এক ঘণ্টার নাটক ও টেলিফিল্মে শ্রেষ্ঠ অভিনেত্রী (প্রধান চরিত্র)বিভাগে আরটিভি স্টার অ্যাওয়ার্ড অর্জন করেন। এছাড়া একই বছর তৌকীর আহমেদ পরিচালিত হালদা চলচ্চিত্রে তাকে জাহিদ হাসান অভিনীত চরিত্রের বড় বউ জুঁই চরিত্রে দেখা যায়। এই চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করেন। ২০১৮ সালে তিনি সাজেদুল আউয়াল পরিচালিত ছিটিকিনি ছবিতে ময়মুনা চরিত্রে অভিনয় করেন। ছবিটি ১৬শ ঢাকা আন্তর্জাতিক চলচ্চিত্র উৎসবে প্রদর্শিত হয়। খান ২০তম মেরিল-প্রথম আলো পুরস্কারে সমালোচক শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন।
ব্যক্তিগত জীবন
রুনা খানের একমাত্র কন্যা রাজেশ্বরী।
কম্বোডিয়ায় বৌদ্ধধর্ম
কম্বোডিয়ায় বৌদ্ধধর্ম বা খেমের বৌদ্ধধর্ম (ព្រះពុទ្ធសាសនានៅកម្ពុជា : ព្រះពុទ្ធសាសនានៅកម្ពុជា ) কমপক্ষে ৫ম শতাব্দী থেকে বিদ্যমান। এটির প্রাচীনতম আকারে এটি ছিল এক প্রকার মহাযান বৌদ্ধধর্ম । আজ, কম্বোডিয়ায় বৌদ্ধধর্মের প্রধান রূপ হল থেরবাদ বৌদ্ধধর্ম । এটি কম্বোডিয়ার সংবিধানে দেশের সরকারী ধর্ম হিসাবে অন্তর্ভুক্ত করা হয়েছে। থেরবাদ বৌদ্ধধর্ম ১৩শতক থেকে কম্বোডিয়ার রাষ্ট্রীয় ধর্ম ( খেমার রুজ সময়কাল ব্যতীত)।   এটি অনুমান করা হয়েছিল যে জনসংখ্যার ৯৮শতাংশ মানুষ বৌদ্ধ.
খেমের ইতিহাসের প্রথম হাজার বছরের জন্য, কম্বোডিয়া মাঝে মাঝে বৌদ্ধ রাজার সাথে একাধিক হিন্দু রাজা দ্বারা শাসিত হয়েছিল, যেমন ফানানের জয়বর্মণ প্রথম, জয়বর্মণ সপ্তম, যিনি মহাযানবাদী হয়েছিলেন এবং সূর্যবর্মণ প্রথম । হিন্দু রাজাদের সহনশীল পৃষ্ঠপোষকতায় এবং প্রতিবেশী সোম-থেরাবাদ রাজ্যের অধীনে, কম্বোডিয়ার ভূমিতে বিভিন্ন ধরনের বৌদ্ধ ঐতিহ্য শান্তিপূর্ণভাবে সহাবস্থান করেছিল।
সম্ভাব্য প্রাথমিক মিশন
অসমর্থিত সিংহলি সূত্রগুলি দাবি করে যে রাজা অশোকের মিশনারিরা, আনুমানিক খ্রিস্টপূর্ব তৃতীয় শতাব্দীতে দক্ষিণ-পূর্ব এশিয়ায় বৌদ্ধ ধর্মের প্রবর্তন করেছিলেন। আনুমানিক পরবর্তী সহস্রাব্দে বিভিন্ন বৌদ্ধ সম্প্রদায় ব্রাহ্মণ্যবাদ এবং আদিবাসী অ্যানিমিস্টিক ধর্মের সাথে প্রতিদ্বন্দ্বিতা করেছিল; এই সময়কালে, ভারতীয় সংস্কৃতি অত্যন্ত প্রভাবশালী ছিল।
ফনান
100 খ্রিস্টপূর্বাব্দ থেকে 500 খ্রিস্টাব্দের মধ্যে যে ফানান রাজ্যের বিকাশ ঘটেছিল তা ছিল হিন্দু, যেখানে ফুনানের রাজারা বিষ্ণু ও শিবের পূজার পৃষ্ঠপোষকতা করেছিলেন। বৌদ্ধধর্ম এই যুগে একটি গৌণ ধর্ম হিসেবে আগে থেকেই ফনানে উপস্থিত ছিল। বৌদ্ধধর্ম প্রায় 450 সাল থেকে তার উপস্থিতি জাহির করতে শুরু করে এবং সপ্তম শতাব্দীর শেষের দিকে চীনা পরিব্রাজক ইজিং দ্বারা পর্যবেক্ষণ করা হয়েছিল।
ফনানের দুই বৌদ্ধ ভিক্ষু, যার নাম মান্দ্রসেনা এবং সংঘবারা, 5ম থেকে 6ষ্ঠ শতাব্দীতে চীনে বসবাস শুরু করেন এবং সংস্কৃত থেকে চীনা ভাষায় বেশ কিছু বৌদ্ধ সূত্র অনুবাদ করেন। এই গ্রন্থগুলির মধ্যে রয়েছে মহাযান মহাপ্রজ্ঞাপারমিতা মঞ্জুশ্রীপরিবর্ত সূত্র । এই লেখাটি পৃথকভাবে উভয় সন্ন্যাসী দ্বারা অনুবাদ করা হয়েছিল। বোধিসত্ত্ব মঞ্জুশ্রী এই পাঠের একজন বিশিষ্ট ব্যক্তিত্ব।
চেনলা
চেনলা কিংডম ফানানকে প্রতিস্থাপন করে এবং 500-700 সাল পর্যন্ত টিকে ছিল। চেনলা যুগে বৌদ্ধধর্ম দুর্বল হয়ে পড়েছিল, কিন্তু টিকে ছিল, যেমনটি দেখা যায় সাম্বর প্রি কুক (626) এবং সিম রিপের শিলালিপিতে আভালোকিতেশ্বর (791) এর মূর্তি নির্মাণের বিষয়ে। মেকং ডেল্টা অঞ্চলে কিছু প্রাক-আংকোরীয় মূর্তি সংস্কৃত-ভিত্তিক সর্বস্তিবাদ বৌদ্ধধর্মের অস্তিত্ব নির্দেশ করে। খমের - শৈলীর বুদ্ধমূর্তিগুলি 600-800 সময়কাল থেকে প্রচুর। অনেক মহাযান বোধিসত্ত্ব মূর্তিও এই সময়ের থেকে পাওয়া যায়, প্রায়ই শিব এবং বিষ্ণুর প্রধানত হিন্দু মূর্তির পাশাপাশি পাওয়া যায়। সিম রিপ প্রদেশের তা প্রহম মন্দিরের একটি শিলালিপি, যা প্রায় 625 তারিখে লেখা হয়েছে যে, বুদ্ধ, ধর্ম এবং সংঘের বিকাশ ঘটছে।
আঙ্কোর
বৌদ্ধ শৈলেন্দ্র রাজ্য অষ্টম শতাব্দীর শেষের দিকে এবং নবম শতাব্দীর শুরুতে কম্বোডিয়ার উপর আধিপত্য বিস্তার করেছিল। রাজা জয়বর্মন II (802 - 869), আঙ্কোর সাম্রাজ্যের প্রথম প্রকৃত খমের রাজা, নিজেকে হিন্দু দেব-রাজা ঘোষণা করেছিলেন এবং নিজেকে শিবের সাথে পরিচয় করেছিলেন। তা সত্ত্বেও, তিনি তার রাজ্য জুড়ে মহাযান বৌদ্ধ প্রভাবের প্রতি ক্রমবর্ধমান বন্ধুত্বপূর্ণ এবং সমর্থনকারী ছিলেন। মহাযান বৌদ্ধধর্ম তার সাম্রাজ্যে ক্রমশ প্রতিষ্ঠিত হতে থাকে। মহাযান বৌদ্ধধর্মের যে রূপটি শ্রীবিজয় ভূমিতে প্রচারিত হয়েছিল তা বাংলার পাল রাজবংশের বৌদ্ধধর্ম এবং উত্তর ভারতের নালন্দা বিশ্ববিদ্যালয়ের অনুরূপ ছিল।শৈলেন্দ্র রাজবংশ জাভাতে দুর্দান্ত মহাযান বৌদ্ধ মন্দির বোরোবুদুর (750-850) তৈরি করেছিল। বোরোবুদুর কম্বোডিয়ার পরবর্তী কল্পিত আঙ্কোর নির্মাণ প্রকল্পের অনুপ্রেরণা বলে মনে হয়, বিশেষ করে আঙ্কোর ওয়াট এবং অ্যাঙ্কোর থম ।
আঙ্কোর সময়ে কম্বোডিয়ায় বৌদ্ধধর্মের প্রাথমিক রূপটি ছিল মহাযান বৌদ্ধধর্ম, যা তান্ত্রিক প্রবণতা দ্বারা দৃঢ়ভাবে প্রভাবিত ছিল।
বৌদ্ধ ধর্মের উপস্থিতি এবং ক্রমবর্ধমান প্রভাব আঙ্কোর সাম্রাজ্যের ক্ষমতা বৃদ্ধির সাথে সাথে অব্যাহত ছিল। রাজা যোসাবর্মন 887-889 সালে অনেক বৌদ্ধ মন্দির নির্মাণ করেছিলেন, যা বিশ্বের পৌরাণিক অক্ষ মেরু পর্বতের মন্ডলাকে প্রতিনিধিত্ব করে। এই মন্দিরগুলির মধ্যে বৃহত্তম হল নম কান্দাল বা "সেন্ট্রাল মাউন্টেন" যা আঙ্কোর কমপ্লেক্সের কেন্দ্রস্থলে অবস্থিত।
রাজা দ্বিতীয় রাজেন্দ্রবর্মণ (944 - 968) "বৌদ্ধধর্মকে গভীরভাবে অধ্যয়ন করেছিলেন। যদিও তিনি শিববাদী থাকার সিদ্ধান্ত নেন, তিনি একজন বৌদ্ধ, কবীন্দ্ররিমাথানাকে মুখ্যমন্ত্রী নিযুক্ত করেন। কবীন্দ্ররিমাথান বুদ্ধ ও শিবের উপাসনালয় নির্মাণ করেন। জয়বর্মণ পঞ্চম (রাজেন্দ্রবর্মণের পুত্র)ও শিবের ভক্ত ছিলেন। তিনিও তাঁর নিজের মুখ্যমন্ত্রী কীর্তিপণ্ডিতাকে মহাযান বৌদ্ধ শিক্ষা ও ভবিষ্যদ্বাণী পালনের অনুমতি দিয়েছিলেন।"
সূর্যবর্মণ আই
সূর্যবর্মন I-এর উৎপত্তি অস্পষ্ট কিন্তু প্রমাণ থেকে জানা যায় যে তিনি উত্তর-পূর্ব কম্বোডিয়ায় তার কর্মজীবন শুরু করেছিলেন। খেমার সিংহাসনে প্রতিদ্বন্দ্বী দাবির মধ্যে বিরোধের পর তিনি সিংহাসনে আসেন। খেমার সিংহাসনের দাবিতে একচেটিয়াভাবে পৈতৃক রেখা অন্তর্ভুক্ত ছিল না কিন্তু রাজকীয় মাতৃত্বের রেখাকেও স্বীকৃতি দেওয়া হয়েছিল, যেটি লাইন সফলভাবে দাবির বৈধতাকে সমর্থন করে তাকে প্রাধান্য দেয়।
মহাযান বৌদ্ধধর্মের একজন দৃঢ় প্রবক্তা, তিনি তার রাজত্বকালে থেরবাদ বৌদ্ধধর্মের ক্রমবর্ধমান উপস্থিতি এবং প্রচারে হস্তক্ষেপ বা বাধা দেননি।
জয়বর্মণ সপ্তম
জয়বর্মন সপ্তম (1181-1215), সবচেয়ে উল্লেখযোগ্য খেমার বৌদ্ধ রাজা, বৌদ্ধ ধর্মকে আঙ্কোরের রাষ্ট্রধর্ম হিসেবে প্রতিষ্ঠা করার জন্য অক্লান্ত পরিশ্রম করেছিলেন। জয়বর্মণ সপ্তম একজন মহাযান বৌদ্ধ ছিলেন, এবং তিনি নিজেকে একজন ধর্ম-রাজা, একজন বোধিসত্ত্ব বলে মনে করতেন, যার দায়িত্ব ছিল সেবা এবং যোগ্যতা তৈরির মাধ্যমে "জনগণকে রক্ষা করা", এই প্রক্রিয়ায় নিজেকে মুক্ত করা। জয়বর্মন পুরাতন দেবতাদের থেকে তার ভক্তি প্রত্যাহার করে নেন এবং বৌদ্ধ ঐতিহ্যের সাথে আরো খোলামেলাভাবে চিহ্নিত করতে শুরু করেন। তার শাসন পুরানো হিন্দু অতীতের সাথে একটি স্পষ্ট বিভাজন রেখা চিহ্নিত করেছিল। 1200 সালের আগে, মন্দিরগুলিতে শিল্প বেশিরভাগই হিন্দু দেবতাদের দৃশ্য চিত্রিত করত; 1200 সালের পরে, বৌদ্ধ দৃশ্যগুলি আদর্শ মোটিফ হিসাবে প্রদর্শিত হতে শুরু করে।
জয়বর্মণ সপ্তম-এর রাজত্বকালে, দেবরাজ দেব-রাজার ধারণা থেকে সংঘের ধারণা, ভিক্ষুদের ধারণার দিকে সরে যায়। পূর্ববর্তী সময়ে, অভিজাত ব্রাহ্মণ পুরোহিত এবং দেব-রাজাদের জন্য মন্দির নির্মাণে প্রচুর প্রচেষ্টা এবং সম্পদ বিনিয়োগ করা হয়েছিল। জয়বর্মনের অধীনে, এই সম্পদগুলিকে লাইব্রেরি, সন্ন্যাসীদের বাসস্থান, পাবলিক ওয়ার্কস এবং সাধারণ মানুষের কাছে অ্যাক্সেসযোগ্য আরও "পার্থিব" প্রকল্প নির্মাণে পুনঃনির্দেশিত করা হয়েছিল।
জয়বর্মন সপ্তম নিজে যখন মহাযান বৌদ্ধ ছিলেন, তখন থেরবাদ বৌদ্ধধর্মের উপস্থিতি ক্রমশ স্পষ্ট হয়ে উঠছিল।
আঙ্কোরের পতন এবং থেরবাদ রাজ্যের উত্থান
13 শতকের পর থেরবাদ বৌদ্ধধর্ম কম্বোডিয়ার রাষ্ট্রধর্ম হয়ে ওঠে।
রাজা জয়বর্মণ সপ্তম তার ছেলে তামালিন্দাকে বৌদ্ধ সন্ন্যাসী হিসেবে নিযুক্ত হতে এবং পালি শাস্ত্রীয় ঐতিহ্য অনুসারে থেরবাদ বৌদ্ধধর্ম অধ্যয়ন করতে শ্রীলঙ্কায় পাঠিয়েছিলেন। তমালিন্দা তারপরে কম্বোডিয়ায় ফিরে আসেন এবং তিনি যে থেরাবাদ প্রশিক্ষণ পেয়েছিলেন সেই অনুযায়ী বৌদ্ধ ঐতিহ্যের প্রচার করেন, বহু শতাব্দী ধরে আঙ্কোর সাম্রাজ্য জুড়ে বিদ্যমান দীর্ঘস্থায়ী থেরাবাদ উপস্থিতিকে শক্তিশালী ও শক্তি যোগান।
তমালিন্দা শ্রীলঙ্কার বিখ্যাত মহাবিহার মঠে (1180-1190) অধ্যয়ন করার সময়, শ্রীলঙ্কায় একটি নতুন গতিশীল থেরবাদ বৌদ্ধধর্ম "সত্যিকারের বিশ্বাস" হিসাবে প্রচার করা হচ্ছিল। বৌদ্ধধর্মের এই রূপটি ছিল কিছুটা জঙ্গি এবং তামিলদের সাথে যুদ্ধের প্রতিক্রিয়ায় যা 9ম এবং 10শ শতাব্দীতে শ্রীলঙ্কায় বৌদ্ধধর্মকে প্রায় ধ্বংস করে দিয়েছিল। যেহেতু থেরাবাদ বৌদ্ধধর্ম শ্রীলঙ্কায় বেঁচে থাকার জন্য সংগ্রাম করেছিল, এটি একটি স্থিতিস্থাপকতা তৈরি করেছিল যা সমগ্র বৌদ্ধ বিশ্বে একটি নবজাগরণ সৃষ্টি করেছিল এবং অবশেষে বার্মা, চ্যাং মাই, সোম রাজ্য, লানা, সুকোথাই, লাওস এবং কম্বোডিয়া জুড়ে ছড়িয়ে পড়েছিল।
13 শতকে, সিয়াম, বার্মা, কম্বোডিয়া এবং শ্রীলঙ্কার মন-খেমার-ভাষী অংশের বিচরণকারী মিশনারিরা এই প্রক্রিয়ায় গুরুত্বপূর্ণ ভূমিকা পালন করেছিল।
প্রিন্স তামালিন্দা যখন দশ বছর দায়িত্ব পালনের পর ফিরে আসেন, তখন তিনি ছিলেন একজন থেরা, একজন প্রবীণ সন্ন্যাসী, যিনি এই জোরালো থেরাবাদ বংশের শাসন পরিচালনা করতে সক্ষম ছিলেন, যিনি গোঁড়ামির উপর জোর দিয়েছিলেন এবং তান্ত্রিক অনুশীলনের মতো মহাযান "উদ্ভাবন" প্রত্যাখ্যান করেছিলেন।
থেরাবাদ বৌদ্ধধর্মে খেমার সমাজের ব্যাপক রূপান্তর সমাজের প্রতিটি স্তরে একটি অহিংস বিপ্লব ছিল। পণ্ডিতরা খেমার সভ্যতার এই আকস্মিক এবং ব্যাখ্যাতীত পরিবর্তনের জন্য জবাবদিহি করতে লড়াই করছেন। থেরবাদ বৌদ্ধধর্ম সফল হয়েছিল কারণ এটি তার প্রচারে অন্তর্ভুক্তিমূলক এবং সর্বজনীন ছিল, শুধুমাত্র অভিজাত এবং আদালত থেকে নয়, গ্রামে এবং কৃষকদের মধ্যেও শিষ্য এবং সন্ন্যাসী নিয়োগ করেছিল, খেমার লোকদের মধ্যে এর জনপ্রিয়তা বৃদ্ধি করেছিল।
পশ্চিমে সিয়াম এবং পূর্বে ভিয়েতনামের উত্থানের সাথে সাথে ধ্রুপদী আঙ্কোর সাম্রাজ্য বিলুপ্ত হয়ে যায় এবং বর্তমান কম্বোডিয়ার সূচনা হয়। কম্বোডিয়া এই সময় থেকে থেরবাদ বৌদ্ধ জাতিতে পরিণত হয়।
বৌদ্ধ মধ্যযুগ
জিনাকালমালি পঞ্চদশ শতাব্দীতে কম্বোডিয়া এবং শ্রীলঙ্কার মধ্যে সাংস্কৃতিক সংযোগের বিবরণ দেয়। এতে বলা হয়েছে যে বুদ্ধের মহাপরিণিব্বানার 1967 বছর পর, কম্বোডিয়া থেকে মহানানসিদ্ধির নেতৃত্বে আটজন ভিক্ষু থাইল্যান্ডের নববিসপুরার 25 জন ভিক্ষুর সাথে সিংহলি মহাথেরাদের হাতে উম্পাসম্পদা অধিগ্রহণের জন্য শ্রীলঙ্কায় আসেন।
অগ্রসরমান জঙ্গলের নীচে আঙ্কোর ভেঙে পড়ার সাথে সাথে থেরাবাদ কম্বোডিয়ার ক্ষমতার কেন্দ্রটি দক্ষিণে বর্তমান নমপেনের দিকে চলে গেছে। নম পেন ছিল মূলত একটি ছোট নদীর তীরের বাজার কেন্দ্র যেখানে মেকং নদী এবং টনলে সাপ নদী একত্রিত হয়।
নম পেন প্রতিষ্ঠিত হয়েছিল যখন লেডি পেন বন্যার মরসুমে একটি কোকি গাছের উপর নদীতে ভাসমান "চারমুখী বুদ্ধ" দেখতে পান। তিনি বুদ্ধের মূর্তিটি পুনরুদ্ধার করেছিলেন এবং ছবিটি রাখার জন্য ওয়াট নম নির্মাণ করেছিলেন। খেমার বৌদ্ধ মূর্তিতত্ত্বে চতুর্মুখী বুদ্ধ [বুদ্ধ চার দিকের মুখোমুখী] গুরুত্বপূর্ণ, যা ভবিষ্যতের বুদ্ধের রাজ্য প্রতিষ্ঠার ইঙ্গিত দেয়, মৈত্রেয়, যাকে প্রায়শই কম্বোডিয়ার বুদ্ধ-রাজা বলে চিহ্নিত করা হয়। মধ্যযুগীয় কম্বোডিয়ায় যে ধরনের বৌদ্ধধর্ম চর্চা করা হয় তা École française d'Extrême-Orient- এর অধ্যাপক ফ্রাঁসোয়া বিজোট এবং তার সহকর্মীরা ব্যাপকভাবে অধ্যয়ন করেছেন। তারা এই ঐতিহ্যের মধ্যে তান্ত্রিক এবং গুপ্ত উপাদান চিহ্নিত করেছে এবং এইভাবে একে " তান্ত্রিক থেরবাদ " বলে অভিহিত করেছে।
1431 সালের পর যখন কম্বোডিয়ান রাজারা সিয়ামিজ আক্রমণের কারণে স্থায়ীভাবে আঙ্কোর ত্যাগ করে, তখন রাজদরবারটি নম পেনের কয়েক মাইল উত্তরে উদন পর্বতে অবস্থিত ছিল। পশ্চিম থেকে সিয়ামের আক্রমণ এবং পূর্ব থেকে ভিয়েতনামের আক্রমণ খেমার সাম্রাজ্যকে দুর্বল করে দেয়। ভিয়েতনামি আক্রমণকারীরা থেরবাদ বৌদ্ধধর্মকে দমন করার চেষ্টা করেছিল এবং খেমার জনগণকে মহাযান বৌদ্ধধর্ম অনুশীলন করতে বাধ্য করেছিল। অন্যদিকে সিয়ামীরা পর্যায়ক্রমে কম্বোডিয়া আক্রমণ করবে এবং থেরবাদ ধর্ম রক্ষার প্রয়াসে "অবিশ্বাসীদের" তাড়িয়ে দেওয়ার চেষ্টা করবে। ষোড়শ শতাব্দীতে ইউরোপীয়দের আগমনের আগ পর্যন্ত দুই আরোহী শক্তির মধ্যে এই ক্ষমতা-সংগ্রাম অব্যাহত ছিল।
ঔপনিবেশিক যুগ
ষোড়শ শতাব্দীতে কম্বোডিয়ায় বৌদ্ধধর্মের বিকাশ অব্যাহত ছিল। রাজা আং চ্যান (1516-1566), রাজা ধম্মরাজের আত্মীয়, একজন ধর্মপ্রাণ বৌদ্ধ ছিলেন। তিনি তার রাজধানীতে প্যাগোডা এবং কম্বোডিয়ার বিভিন্ন স্থানে অনেক বৌদ্ধ উপাসনালয় নির্মাণ করেন। বৌদ্ধ ধর্মকে জনপ্রিয় করার জন্য, রাজা বারোম রেচিয়ার পুত্র এবং উত্তরাধিকারী রাজা সাথা (1576-1549), আঙ্কোর ওয়াটের বিশাল টাওয়ারগুলি পুনরুদ্ধার করেন, যেটি ষোড়শ শতাব্দীতে একটি বৌদ্ধ মন্দিরে পরিণত হয়েছিল।
ইউরোপীয় প্রভাবের প্রতিটি ধারাবাহিক তরঙ্গ ক্যাথলিক ধর্মপ্রচারকদের সাথে ছিল, কিন্তু থেরাবাদ বৌদ্ধধর্ম খেমার জনগণকে ধর্মান্তরিত করার বিদেশী প্রচেষ্টার বিরুদ্ধে আশ্চর্যজনকভাবে প্রতিরোধী প্রমাণিত হয়েছিল। ঔপনিবেশিক আমলে, পর্যায়ক্রমিক সহস্রাব্দ বিদ্রোহ সহ ধর্মীয়ভাবে অনুপ্রাণিত সহিংসতার প্রাদুর্ভাবের কারণে শান্তি পর্যায়ক্রমে লঙ্ঘিত হয়েছিল।
সপ্তদশ, অষ্টাদশ এবং ঊনবিংশ শতাব্দীতে, কম্বোডিয়ার রাজনীতিতে থাইল্যান্ডের অংশগ্রহণ ধর্মীয় বিষয়েও থাইদের প্রভাব বিস্তার করে। রাজা নরোডমের আমন্ত্রণে, থাই ধম্মযুত্তিকা নিকায়ার সন্ন্যাসীরা কম্বোডিয়ায় একটি ধম্মায়ুত্তিক উপস্থিতি প্রতিষ্ঠা করেন। নবগঠিত থম্মায়ুত আদেশ রাজকীয় পৃষ্ঠপোষকতা থেকে উপকৃত হয়েছিল, কিন্তু প্রায়শই বিদ্যমান মোহানিকায় ( মহা নিকায়া ) বংশের সাথে সংঘর্ষে জড়িয়ে পড়ে। থম্মায়ুতকে কখনও কখনও খেমার জাতির পরিবর্তে থাই আদালতের প্রতি আনুগত্য রাখার অভিযোগ আনা হয়।
ফরাসি শাসনের যুগে, বৌদ্ধ ধর্মাবলম্বীদের নেতৃত্বে সহিংসতার খিঁচুনি, পর্যায়ক্রমে ফরাসিদের বিরুদ্ধে ছড়িয়ে পড়ত। কম্বোডিয়ান ভিক্ষুদের শিক্ষার ক্ষেত্রে উল্লেখযোগ্য অগ্রগতি হয়েছে, বিশেষত বৌদ্ধ বিষয় এবং আরও সাধারণ অধ্যয়ন উভয় ক্ষেত্রেই। কম্বোডিয়ার শিশুদের প্রাথমিক শিক্ষা মন্দিরের স্কুলে চলতে থাকে। সন্ন্যাসীদেরও সম্প্রদায়ের উন্নয়ন প্রকল্পে জড়িত হতে উত্সাহিত করা হয়েছিল।
খেমার রুজ যুগ
1975 সালে যখন কমিউনিস্ট খেমার রুজ কম্বোডিয়ার নিয়ন্ত্রণ নেয়, তারা বৌদ্ধধর্মকে সম্পূর্ণরূপে ধ্বংস করার চেষ্টা করে এবং এই ধর্মটিকে " প্রতিক্রিয়াশীল " হিসাবে বিবেচনা করে প্রায় সফল হয়েছিল। 1979 সালে ভিয়েতনামের আক্রমণের সময়, প্রায় প্রতিটি সন্ন্যাসী এবং ধর্মীয় বুদ্ধিজীবীকে হয় হত্যা করা হয়েছিল বা নির্বাসনে পাঠানো হয়েছিল এবং প্রায় প্রতিটি মন্দির এবং বৌদ্ধ মন্দির এবং গ্রন্থাগার ধ্বংস করা হয়েছিল।
বৌদ্ধধর্মের প্রতি খেমার রুজের নীতি-যার মধ্যে ভিক্ষুদের জোরপূর্বক অপসারণ, মঠ ধ্বংস এবং শেষ পর্যন্ত অসহযোগী সন্ন্যাসীদের মৃত্যুদন্ড কার্যকরীভাবে কম্বোডিয়ার বৌদ্ধ প্রতিষ্ঠানগুলোকে ধ্বংস করে দেয়। যে ভিক্ষুরা পালিয়ে যাননি এবং মৃত্যুদণ্ড এড়াতেন না তারা সাধারণ মানুষের মধ্যে বসবাস করতেন, কখনও কখনও অসুস্থ বা পীড়িতদের জন্য গোপনে বৌদ্ধ আচার-অনুষ্ঠান পালন করতেন।
থাই রাজতন্ত্রের সাথে তাদের সম্পৃক্ততার কারণে, থম্মায়ুত আদেশের সন্ন্যাসীদের নিপীড়নের জন্য চিহ্নিত করা হতে পারে।
খেমার রুজ-পরবর্তী যুগ
ভিয়েতনামী বাহিনীর দ্বারা খেমার রুজের পরাজয়ের পর, বৌদ্ধধর্ম প্রাথমিকভাবে কম্বোডিয়ায় আনুষ্ঠানিকভাবে দমন করা হয়। ভিয়েতনামী-সমর্থিত গণপ্রজাতন্ত্রী কাম্পুচিয়ার বৈধতার চ্যালেঞ্জের পর, বৌদ্ধ ধর্মের প্রতি নীতিগুলি 1979 সালের গ্রীষ্মে শুরু করে সহজ হতে শুরু করে। খেমার রুজ আমলে ভিয়েতনামে নির্বাসিত ও পুনর্নিযুক্ত একদল সন্ন্যাসীদের কম্বোডিয়ায় পাঠানো হয়েছিল, এবং 1981 সালে তাদের একজন, শ্রদ্ধেয় টেপ ভং, একটি নতুন একীভূত কম্বোডিয়া সংঘের প্রথম সংঘরাজ নির্বাচিত হন।, আনুষ্ঠানিকভাবে থম্মায়ুত আদেশ এবং মোহানিকয়ের মধ্যে বিভাজন বাতিল করা। নতুন সন্ন্যাসীদের অর্ডিনেশন সরকার কর্তৃক ধার্মিকতার প্রকাশ্য প্রদর্শন হিসাবে স্পনসর করা হয়েছিল এবং অর্ডিনেশনের উপর নিষেধাজ্ঞা তুলে নেওয়া হয়েছিল।
স্লাইস (পানীয়)
স্লাইস হল ফল-স্বাদযুক্ত কোমল পানীয়ের একটি লাইন যা মূলত পেপসিকো দ্বারা তৈরি করা হয়েছিল এবং ১৯৮৪ সালে প্রবর্তিত হয়েছিল (টিম মার্কাকে প্রতিস্থাপনের জন্য) কিন্তু ২০০০-এর দশকের শেষের দিকে উত্তর আমেরিকায় পেপসিকো বন্ধ করে দেয়া হয়। "নিউ স্লাইস ভেঞ্চারস এলএলসি" দ্বারা জৈব রসের মার্কা হিসাবে মার্কিন যুক্তরাষ্ট্র এবং কানাডায় স্লাইস পুনঃপ্রবর্তন করা হয়েছিল, যেটি এসব দেশে ট্রেডমার্ক অধিকার অর্জন করেছিল।
২০০৮ সালে পেপসিকো ভারতে স্লাইসকে একটি আমের স্বাদযুক্ত ফলের পানীয় হিসাবে পুনঃপ্রবর্তন করা হয়েছে এখানে এটি বর্তমানে ট্রপিকানা স্লাইস হিসাবে বিজ্ঞাপিত হয়।
দুভভাডা জগন্নাধাম
দুভভাডা জগন্নাধাম বা ডিজে হলো একটি ২০১৭ ভারতীয় তেলুগু-ভাষার ভিজিল্যান্টি মারদাঙ্গা কৌতুকীয় চলচ্চিত্র যা হরিশ শঙ্কর দ্বারা লিখিত এবং পরিচালিত এবং দিল রাজু দ্বারা তার শ্রী ভেঙ্কটেশ্বর ক্রিয়েসন্স ব্যনারের অধীনে প্রযোজিত। এই চলচ্চিত্রের তারকারা হলেন আল্লু অর্জুন এবং পূজা হেগড়ে। দেবী শ্ৰী প্ৰসাদ চলচ্চিত্রের সঙ্গীত রচনা করেছেন যখন অয়ঙ্কা বোস আলোকচিত্রবিদ্যা পরিচালনা করেন। আগস্ট ২০১৬-তে হায়দ্রাবাদে প্রধান আলোকচিত্ৰবিদ্যা শুরু হয়। আবু ধাবিও একটি চিত্রগ্রহণের স্থান ছিল, চলচ্চিত্র দল আবু ধাবিকে বেছে নেয়, কারণ তারা এমিরেট্‌স-এর ৩০% চলচ্চিত্র প্রযোজনা ছাড়ের সুবিধা নিতে পারে। চলচ্চিত্রটি এর নাটকীয় দৌড়-এ আন্দাজমতো ₹ ১১৫ কোটি আয় করে। এই চলচ্চিত্রটি মালয়ালমে ধ্রুভরাজা জগন্নাথ এবং হিন্দিতে ডিজে হিসেবে ডাব করা হয়। গোল্ডমাইন টেলিফিল্মস চলচ্চিত্রটির হিন্দি কপিরাইট কিনে নেয়।
কাহিনী সংক্ষেপ
দুভভাডা জগন্নাধাম শাস্ত্রী (আল্লু অর্জুন) হলেন একজন শৈব ব্রাহ্মণ পূজারী যিনি বিজয়ওয়াড়াতে একজন রাঁধুনি হিসেবে কাজ করেন। জগন্নাধাম একজন উচ্চ-পদস্তের পুলিশকে (মুরালি শর্মা) হায়দ্রাবাদে একটি অপরাধকারী মাফিয়ার আক্রমণ থেকে উদ্ধার করেন। পুরোহিতের একটি দ্রোহের গুণ এবং প্রবল গুলি চালানোর দক্ষতা দেখে, সেই পুলিশ পুরোহিতকে প্রশিক্ষণ দিয়ে ডিজে বানান, একজন হত্যার বিশেষজ্ঞ যিনি একজন ব্রাহ্মণ পুরোহিতের ছদ্মবেশে অপরাধের বিরুদ্ধে লড়াই করেন। জগন্নাধাম পূজার (পূজা হেগড়ে) সাথে প্রেমে পড়ে যিনি একজন অসাধু স্বরাষ্ট্রমন্ত্রীর (পোসানী কৃষ্ণ মুরালি) কন্যা, অন্য একজন ভূসম্পত্তির অপরাধ প্রভু রয়ালা নাঈডুর (রাও রমেশ) সাথে যুক্ত যিনি নাঈদু শিল্প, এবং এগ্রো ডায়মন্ড আর্থিক সংস্থান কোম্পানীকে গোপনে পরিচালনা করেন। অন্যদিকে, ডিজে তার লক্ষ্যে রয়ালা নাঈডুকে নিয়ে নেন কিন্তু এটা জানেন না যে তিনি প্রকৃত জীবন কে হন। বাকি কাহিনী হলো কীভাবে দুভভাডা জগন্নাধাম রয়ালা নাঈডুর আরব-দেশীয় ছেলে রয়ালা অভিনাশ (সুব্বারাজু)-কে ব্যবহার করে যিনি ব্যঙ্গাত্মক ব্যক্তিত্বের ব্যাধির সাথে ভুগছে, এবং তার মাধ্যমে ডিজে রয়ালা নাঈডুর দূষিত ব্যবসার সাম্রাজ্যকে ধ্বংশ করে, যার ফলে এগ্রো ডায়মন্ডের প্রতারিত লোকদের উদ্ধরন করে।
প্রযোজনা
প্রথমে শ্রুতি হাসান এবং কাজল আগরওয়াল-এর কাছে মুখ্য অভিনেত্রীর প্রস্তাব নিয়ে আসা হয়। কিন্তু পূজা হেগড়েকে এই ভুমিকার জন্য নিশ্চিত করা হয়। চলচ্চিত্রের দলটি বেলুরে চেন্নাকেশব মন্দিরে একটি প্রভু শিবের মূর্তি স্থাপন করে। এটি মন্দিরের রীতি এবং ঐতিহ্যের বিরুদ্ধে এবং মন্দিরের পুরোহিতদের দ্বারা বিরোধিত। চলচ্চিত্রের দলটি শুটং-এর জন্য ইতিহাস এবং প্রত্নতত্ত্ব বিভাগ থেকে অনুমতি পায় এবং পুনরায় শুরু করে। চলচ্চিত্রটির গুরুতর মারদাঙ্গা পর্বগুলির শুটিং ২১ এপ্রিল ২০১৭-তে অ্যালুমিনিয়াম কারখানা হায়দ্রাবাদে সমাপ্ত করে।
সঙ্গীত
দুভভাড়া জগন্নাধাম চলচ্চিত্রটির সঙ্গীত ও আবহ সঙ্গীত পরিচালনা করেছেন দেবী শ্রী প্রসাদ
মুক্তি
দুভভাডা জগন্নাধামের মুক্তির তারিখ মূলত ১৯ মে ২০১৭-এর জন্য তালিকাভুক্ত করা হয়, কিন্তু ২৩ জুন ২০১৭-তে দেরি করে দেওয়া হয়।
সবরমতি রিভারফ্রন্ট
সবরমতি রিভারফ্রন্ট হল একটি ওয়াটারফ্রন্ট যা ভারতে আহমেদাবাদে সাবমতী নদীর তীরে গড়ে ওঠেছে। ১৯৬০ সালে প্রস্তাব করা হলেও এর নির্মাণ ২০০৫ সালে শুরু। ২০১২ সাল থেকে, নদীর তীরের রিভারফ্রন্টটি ধীরে ধীরে জনসাধারনের জন্য খোলা হয় এবং বিভিন্ন সুবিধা লক্ষ্যে নির্মিত হয় এবং বিভিন্ন সুবিধা সক্রিয়ভাবে নির্মাণ অধীনে প্রকল্পে রয়েছে। প্রকল্পের প্রধান লক্ষ্য হলো পরিবেশগত উন্নতি, সামাজিক অবকাঠামো এবং টেকসই উন্নয়ন।
এছাড়াও, এটি নদীটির সাথে শহরটির সম্পর্ক পুনঃস্থাপন করতে সফল হয়েছে। এই প্রকল্পের দুটি স্তরের নদীর উভয় পাশে অবস্থিত যেখানে নিচের স্তরটি কেবলমাত্র পথচারীদের এবং সাইক্লাইস্টের কাজ করে এবং উপরের স্তরটি কয়েকটি এলাকার জন্য বিভিন্ন সাংস্কৃতিক ও শিক্ষাগত অনুষ্ঠান, অবসর কার্যক্রম, বড় পাবলিক পার্ক এবং প্লাজার কাজ করে।এই প্রকল্পটি বাণিজ্যিক এবং খুচরা উন্নয়ন ঘটিয়েছে।
ভূ-উপাত্ত
সবরমতি নদী একটি মৌসুমী নদী, যার অববাহিকার মোট আয়তন ২৭,৮২০ বর্গকিলোমিটার মধ্যে আহমেদাবাদে মোট আয়তন ১০,৩৭০ বর্গ কিলোমিটার এলাকা। প্রকল্পের আগে, নদীর প্রস্থ ৩০০ মিটার ছিল বর্তমানে   ৪২৫ মি করা হয়েছে। ১৯৭৬ সালে ধারই বাঁধ নির্মাণের ফলে আহমেদাবাদের সবরমতি নদীতে জল প্রবাহিত হয় এবং বন্যা থেকে রক্ষা পায় এবং ১৯৭৬ সালে নির্মিত ভাসনা বাঁধটি নদীর তীরে নদীর জল বজায় রাখে এবং সেচের জন্য ফতেহাবাদি খালের মাধ্যমে জলের প্রবাহ ঘটায়। নর্মদা খাল, যা শহর থেকে কয়েক কিলোমিটার দূরে পশ্চিমে সারমালা অতিক্রম করে, সর্দার সরোবর বাঁধের একটি বড় খাল ব্যবস্থার  অংশ। খালটি নদীতে অতিরিক্ত জলের যোগান দেয়  এবং নদীতে নদীর জলস্তর বজায় রাখতে পারে।
ইতিহাস
আধুনিক শহর আহমেদাবাদ ১৪১১ খ্রিষ্টাব্দে সবরমতি নদীর পূর্ব দিকের তীরে গড়ে ওঠে। অতীতে জল, অর্থনৈতিক ও বিনোদন কার্যক্রমের গুরুত্বপূর্ণ উৎস ছিল নদীটি। বহু বছর ধরে, শহরটি প্রসারিত হচ্ছিল এবং নদী উপেক্ষিত হয়ে আচ্ছিল। নদীর জলপ্রবাহের মাধ্যমে অপ্রচলিত নিকাশি প্রবাহ এবং শিল্প বর্জ্য নদীতে ফেলার কারণে নদী দূষিত হয়ে পড়ে। নদী তীরের পাশে ময়লা আবর্জনা বন্যার কারণ হয়ে ওঠে  এবং তা প্রতিকারের কোন অবকাঠামো ছিল না। ফলে নদীটি ব্যবহারের জন্য  জনসাধারণের কাছে স্বাস্থ্যের ঝুঁকির কারণেই হয়ে ওঠে। তাই এটি নদীটির প্রধান নগর সম্পদের মধ্যে রূপান্তরের জন্য বিকাশের প্রস্তাব করা হয়েছিল সবরমতি রিভারফ্রন্ট প্রকল্পের দ্বারা।